International Force East Timor-medaljen

International Force East Timor-medaljen (engelsk: International Force East Timor Medal) er en australsk medalje innstiftet 25. mars 2000 og som tildeles personell som tjenestegjorde i INTERFET,CAG S159 dated 30 March 2000 (Letters Patent and Regulations) , ''Commonwealth of Australia Gazette, 30. mars 2000. den internasjonale styrken i Øst-Timor 1999–2000. Styrket ble ledet av Australia. Medaljen tildeles av Australias generalguvernør.International Force East Timor Medal , itsanhonour, Directorate of Honours and Awards, besøkt 23. november 2009.

Utforming
Medaljen er utført i sølvnikkel. Adversen bærer et fredsmotiv, omrisset av en stilisert due, som i nebbet holder en olivenkvist. Duen er satt over et kart over Øst-Timor. Motivet er omgitt av omskriften «INTERNATIONAL FORCE EAST TIMOR». Det er også en olivenkvist i nedre del av medaljen. Reversen har omskriften «TOGETHER AS ONE FOR PEACE IN EAST TIMOR». Medaljen er opphengt i båndet i en spenne, som er besatt med en sjutagget stjerne, en såkalt føderasjonsstjerne, som også er å finne i Australias flagg. Medaljebåndet er har en smal rød midtstripe flankert av striper i mørk grønt og striper i lys blått og hvitt ved kantene.

Tildeling
Medaljen tildeles personell i Australias forsvar som tjenestegjorde minst 30 dager eller 30 tokt i INTERFET mellom 16. september 1999 og 10. april 2000.CAG S8 dated 4 January 2001 (Determination) , ''Commonwealth of Australia Gazette, 4. januar 2001. I alt 17 land bidro med personell til INTERFET. Den australske medaljen for deltagelse i styrken kan også tildeles tjenestegjørende personell fra andre land enn Australia. Dette var første gang Australia delte ut en av sine kampanjemedaljer til utledninger. Det ble utdelt totalt 15 046 medaljer, hvorav 8 690 til australsk personell og 6 356
til utenlandske medlemmer av INTERFET.John W. Mussell: The Medal Yearbook 2010, Honiton: Token Publishing, 2009, s. 377.

Medaljen og Norge
International Force East Timor-medaljen ble også tildelt nordmenn og er godkjent til bruk på norsk militær uniform. I norsk militær sammenheng behandles medaljen som tilhørende «Gruppe 5: Andre utenlandske dekorasjoner».Se f-xtra , nr. 1, 2009, s. 15, bilag til Forsvarets Forum, nr. 11, 2009.

Referanser

Kategori:Australske militære utmerkelser
Kategori:Utmerkelser etablert i 2000